Obrana Cádiza od Engleza
<s>Obrana Cádiza od Engleza, ulje na platnu španjolskog baroknog slikara Francisca de Zurbarána.</s><s>Riječ je o slici koja se temelji na slavnoj španjolskoj pobjedi nad zajedničkom britansko-nizozemskom flotom.</s><s>Naime, početkom studenog 1625. godine neprijateljsko brodovlje je uplovilo u luku grada Cádiza te iako su bili brojčano inferiorni, Španjolci su ostvarili veliku pobjedu.</s><s>Riječ je o tadašnjem englesko-španjolskom ratu u kojem je engleska strana organizirala napade na neke od najvažnijih španjolskih luka kao i piratstvo španjolskih brodova koji su se vraćali u domovinu s blagom iz Amerike.</s>

<s>Slika prikazuje trenutak u kojem gradski oci dogovaraju obranu Cádiza.</s><s>Na njoj se nalazi guverner Fernando Girón koji zbog gihta sjedi na stolici te daje naloge svojim podređenima.</s><s>Ispred njega je Diego Ruiz.</s><s>U pozadini se vidi britansko i nizozemsko brodovlje koje pod zapovjedništvom engleskog admirala Edwarda Cecila uplovljava u Cádiz.</s><s>Također, ondje se vide i španjolski vojnici koji započinju borbu s neprijateljem.</s>

<s>Ovo djelo se najprije pripisivalo Eugeniju Caxésu iako ga je ustvari naslikao Zurbarán za potrebe madridskog Salón de Reinosa koji se nalazio na krilu palače Buen Retiro te su se u njemu skupljala najveća djela iz kraljevske kolekcije.</s><s>Danas se nalazi u nacionalnom muzeju Prado.</s>

<s>Izvori</s>

<s>Slike baroka
Slike 1634.</s><s>Authority control 2</s>

